Pasiūlymas Tarybos sprendimas XX kuriuo valstybėms narėms leidžiama prisijungti prie Konvencijos dėl tarptautinių parodų, pasirašytos 1928 m. lapkričio 22 d. Paryžiuje ir papildytos 1948 m. gegužės 10 d., 1966 m. lapkričio 16 d., 1972 m. lapkričio 30 d. protokolais ir 1982 m. birželio 24 d., 1988 m. gegužės 31 d. pakeitimais EN . /* KOM/2010/0018 galutinis - NLE 2010/0015 */





[pic] | EUROPOS KOMISIJA | Briuselis, 2010.2.5 KOM(2010)18 galutinis 2010/0015 (NLE) Pasiūlymas TARYBOS SPRENDIMAS XX kuriuo valstybėms narėms leidžiama prisijungti prie Konvencijos dėl tarptautinių parodų, pasirašytos 1928 m. lapkričio 22 d. Paryžiuje ir papildytos 1948 m. gegužės 10 d., 1966 m. lapkričio 16 d., 1972 m. lapkričio 30 d. protokolais ir 1982 m. birželio 24 d., 1988 m. gegužės 31 d. pakeitimais EN . AIŠKINAMASIS MEMORANDUMAS 1. Pasiūlymo aplinkybės - Pasiūlymo pagrindas ir tikslai Latvijos Respublika pareiškė norinti prisijungti prie Konvencijos dėl tarptautinių parodų, pasirašytos 1928 m. lapkričio 22 d. Paryžiuje ir papildytos 1948 m. gegužės 10 d., 1966 m. lapkričio 16 d., 1972 m. lapkričio 30 d. protokolais ir 1982 m. birželio 24 d., 1988 m. gegužės 31 d. pakeitimais (toliau – Paryžiaus konvencija). Paryžiaus konvencija reglamentuoja Europos Sąjungos muitų teisės aktų taikymo srities klausimus, todėl valstybė narė, pageidaujanti prisijungti prie šios Konvencijos, turi gauti Sąjungos leidimą. - Bendrosios aplinkybės Paryžiaus konvencija siekiama reglamentuoti jos taikymo sričiai priskirtų tarptautinių parodų rengimo dažnumą, kokybę ir tvarką. Paryžiaus konvencijos 16 straipsnyje ir priede „Muitų tvarka tarptautinių parodų dalyviams importuojant prekes“ reikalaujama, kad parodas rengiančios šalys leistų dalyviams laikinai įvežti tarptautinėms parodoms skirtas prekes. Leidimas laikinai įvežti prekes reglamentuojamas Tarybos reglamento (EEB) Nr. 2913/92, nustatančio Bendrijos muitinės kodeksą, 137–144 straipsniais, kurie įgyvendinami Komisijos reglamento (EEB) Nr. 2454/93, išdėstančio Bendrijos muitinės kodekso įgyvendinimo nuostatas, 576 straipsnio nuostatomis dėl parodų. Laikinojo įvežimo tvarka, nustatyta Europos Sąjungos muitų teisės aktais, visiškai atitinka Paryžiaus konvencijos nuostatas. Europos Sąjungos muitų teisės aktai priklauso prekybos politikos sričiai, apibrėžtai Sutarties dėl Europos Sąjungos veikimo 207 straipsnyje. Remiantis 207 straipsniu, šalių priemonės, įskaitant tarptautinių susitarimų sudarymą, tampa leistinomis, tik jeigu jos konkrečiai leidžiamos Sąjungos. Pati Europos Sąjunga negali prisijungti prie Paryžiaus konvencijos, nes jos narėmis gali būti tik suverenios valstybės. Paryžiaus konvencija reglamentuoja Europos Sąjungos muitų teisės aktų taikymo srities klausimus, todėl valstybė narė, pageidaujanti prisijungti prie šios Konvencijos, turi gauti Sąjungos leidimą. Iki šiol prie Paryžiaus konvencijos prisijungė 24 valstybės narės. 2. Konsultacijos su suinteresuotosiomis šalimis ir poveikio vertinimas Konsultacijos su suinteresuotosiomis šalimis ir poveikio vertinimas nereikalingi. 3. Teisiniai pasiūlymo aspektai Teisinis pagrindas – Sutarties dėl Europos Sąjungos veikimo 2 straipsnio 1 dalis, 207 straipsnio 4 dalies pirmoji pastraipa kartu su 218 straipsnio 6 dalies a punktu. 4. Poveikis biudžetui Pasiūlymas neturi poveikio biudžetui. 2010/0015 (NLE) Pasiūlymas TARYBOS SPRENDIMAS [data] kuriuo valstybėms narėms leidžiama prisijungti prie Konvencijos dėl tarptautinių parodų, pasirašytos 1928 m. lapkričio 22 d. Paryžiuje ir papildytos 1948 m. gegužės 10 d., 1966 m. lapkričio 16 d., 1972 m. lapkričio 30 d. protokolais ir 1982 m. birželio 24 d., 1988 m. gegužės 31 d. pakeitimais EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 2 straipsnio 1 dalį, 207 straipsnio 4 dalies pirmąją pastraipą kartu su 218 straipsnio 6 dalies a punktu, atsižvelgdama į Komisijos pasiūlymą[1], atsižvelgdama į Europos Parlamento pritarimą[2], kadangi: 1. Konvencija dėl tarptautinių parodų, pasirašyta 1928 m. lapkričio 22 d. Paryžiuje ir papildyta 1948 m. gegužės 10 d., 1966 m. lapkričio 16 d., 1972 m. lapkričio 30 d. protokolais ir 1982 m. birželio 24 d., 1988 m. gegužės 31 d. pakeitimais (toliau – Paryžiaus konvencija), įkurtas Tarptautinis parodų biuras. Jo funkcija – reglamentuoti jo kompetencijos sričiai priskirtų tarptautinių parodų rengimo dažnumą, kokybę ir tvarką. 2. Paryžiaus konvencijos 16 straipsnyje ir priede „Muitų tvarka tarptautinių parodų dalyviams importuojant prekes“ reikalaujama, kad parodas rengiančios šalys leistų dalyviams laikinai įvežti tarptautinėms parodoms skirtas prekes. 3. Paryžiaus konvencijos nuostatos dėl tarptautinių parodų dalyvių prekių laikinojo įvežimo priklauso išimtinei Sąjungos bendrosios prekybos politikos srities kompetencijai. Iš esmės, leidimas laikinai įvežti prekes reglamentuojamas 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą[3], 137–144 straipsniais, kurie įgyvendinami Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, 576 straipsnio nuostatomis dėl parodų[4]. 4. Laikinasis įvežimas, kaip nustatyta Bendrijos muitinės kodekse, atitinka Paryžiaus konvencijos 16 straipsnio ir priedo „Muitų tvarka tarptautinių parodų dalyviams importuojant prekes“ nuostatas. 5. Paryžiaus konvencija įsigaliojo 1931 m. sausio 17 d. Ne visos valstybės narės yra Paryžiaus konvencijos šalys. Pati Europos Sąjunga negali prisijungti prie Paryžiaus konvencijos, nes jos narėmis gali būti tik suverenios valstybės. 6. Prie Paryžiaus konvencijos dar neprisijungusioms, tačiau to pageidaujančioms valstybėms narėms turėtų būti leista tai padaryti šiame sprendime nustatytomis sąlygomis. PRIĖMĖ ŠĮ SPRENDIMĄ: 1 straipsnis Šiuo sprendimu valstybėms narėms leidžiama prisijungti prie Paryžiaus konvencijos nuostatų, priklausančių Europos Sąjungos kompetencijai. 2 straipsnis Šis sprendimas skirtas valstybėms narėms. Priimta Briuselyje Tarybos vardu Pirmininkas [1] OL C […], […], p. […]. [2] OL C […], […], p. […]. [3] OL L 253, 1993 10 11, p. 1. [4] OL L 302, 1992 10 19, p. 1.